Talalit n Wezna, d talalit iqublen imawlan-is s leḥzen wissen ahat imi d-tlul deg tallit anda tawacult n Dda Saɛid teḥzen ɣef lmut n Lɛerbi, neɣ ahat imi d taqcict, maca ma nuɣal ɣer tilawt ad naf tiwaculin tiqbayliyin ur xedment acemma mi ara d-tlal teqcict am wakken i d-nessebgen deg yixef wis-sin, ayagi ad tnaf deg ungal, Nna Lǧuher tesbgen-d lxilaf yellan mi tenna  taqcict ẓẓayet tezmer ad d-tawi tacmat, ma d aqcic xfif ayen yexdem yecbeḥ, aqcic ad yerfed isem n bab-as ur yettmetta-t ara d amengur ad d-yer isem n jeddi-s, taqcict ur treffed ara isem n bab-as ur d-tettara ara isem n jedd-is mi i tezweǧ ad terfed isem n wayeḍ, aqcic ur ttagaden ara fell-as yimawlan-is, yerna mi ara yimɣur ad d-yawi lerbeḥ ad d-yernu lhiba i twacult-is, ma d taqcict ulac dacu ara d-tawi ulac dacu ara d-terunu, yal assa ad ttagaden fell-as yimawlanis 180 seg-mi ḥesben zik taqcict d lɛib dɣa ula d Nna Lǧuher mi ara tedɛu i teslit-is as-tini  am-d-yefk Rebbi takniwin  daɣen Ḥemmic d tmeṭṭut-is bɣan ad sɛun aqcic i  wakken ad yerfed isem n Dda Saɛid, ad refden isem n twacult-nsen, imi taqcict mi ara tezweǧ ur tettawi ara isem n baba-s 181.